**Vorbesc cu Tine-n gând...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din nou vorbesc cu Tine-n gând,

Fiindcă nu vreau să vezi plângând

Un suflet zbuciumat, căci doare...

Ai fost pus și Tu la-ncercare!

Ce vreau să-Ți spun? Și Tu știi asta:

Pe muntele pleșuv, năpasta,

Cu aripi largi, cioc acvilin,

Lovește-n mine când mă-nchin!

Pasăre fără de vre-un suflet,

Mă face să cerșesc, în urlet,

Să aibă milă de iubire,

Să n-o omoare-n-'pătimire!

De-aceea-ți spun în gând...că vreau,

Pe munte, singură să stau...

Să nu simți cum durerea crudă

Vrea la iubire să ajungă!

Știi...de câtva vreme nu mai plâng,

La poala muntelui e-un crâng

Și-acolo cântă păsări care

Se-ntrec cu o privighetoare!

Scufund durerea-n lac de lacrimi

Și lacrimile-n negre patimi,

Iar patimi arunc spre năpastă

Ce zboară sus...printr-o fereastră!

Fereastra gândurilor negre

Năpasta a lăsat-o-n umbre

Ce se topesc într-o lumină

Desprinsă din steaua divină!

Acum, pe munte, pot să-ți spun:

Vreau să cobor, încet, pe drum,

S-ajung în crâng, să cânt iubirea,

În ea să-mi găsesc mântuirea!